Wonthaggi (Victoria)

Wonthaggi er en by i det sørlige Victoria i Australia. Byen ligger i lokalstyret Bass Coast Shire og er del av regionen Gippsland. Wonthaggi ligger 135 kilometer sørøst for delstatshovedstaden Melbourne.

Tidligere var byen preget av kullgruver, men i de siste par årene har den blitt en turistby og serviceby for landbruksdistriktet rundt.

Historie
Kull ble først oppdaget i 1826 og mellom 1859 og 1864 ble det brutt kull i området. På grunn av transportproblemer, kullet måtte transporeres med hvalbåter ut til ventene skip, ble denne gruveaktiviteten innstilt.

Størstedelen av kullet for kolonien Victoria kom fra Newcastle og Hunter Valley i New South Wales med mindre forsynninger fra Outtrim, Jumbunna og Korumburra i Gippsland. Etter en streik blant gruvearbeiderne i Hunter Valley i 1909-1910 søkte Victorias delstatsmyndigheter å opprette en stabil lokal forsyning av kull. Wonthaggi ble da etablert for å forsynne Victorias jernbaner med kull. Kullgruven stengte i 1968.

I 2005 ble Wonthaggi vindfarm åpnet, den består av seks vindturbiner som produserer totalt 12 MW.

I 2012 ble et større avsaltings anlegg for Melbourne ferdigstilt ved Wonthaggi. 

Byer i Victoria